Dina-Mare & Calvin se saam kook verlowing - Mooi Troues
Dina-Mare vind haar “knight” in Calvin toe sy hom een aand vir ete nooi. Alhoewel sy die pasta verbrand vind hul daardie aand uit dat hulle ‘n liefde deel in kos en ‘n belangstelling in die romantiese Middeleeue. Laat een aand terwyl hulle in sagte reën op ‘n koppie die stads liggies bewonder vra Calvin sy prinses om vir ewig syne te word.
Die fotograaf DGR fotografie is daar om hulle verlowings fotos mooi vas te vang in ‘n kombuis waar die paartjie net oë vir mekaar het.
Ons het eerste kontak gemaak op ‘n “online dating” website, Calvin het vir my ‘n boodskap gestuur en ek was dadelik vasgevang. Sy boodskap was heeltemal anders as al die ander boodskappe. Ek het dadelik besef dat ons soveel dinge in gemeen het soos ons liefde vir kos en die middeleeue. Ons het die 4de Januarie 2014 begin praat en teen die 9de Januarie het ek hom na my woonstel genooi vir ete (ek het die pasta verbrand), ons het daardie aand tot 2 uur die oggend gesit en gesels en dit is steeds die beste aand ooit gewees!
Ons het beide ‘n bekoring vir die middeleeuse tydperk en gaan elke jaar na die Neigh-Bours Magical Medieval Fayre. Dit vat ‘n mens terug na die tydperk waar vrouens pragtige rokke gedra het en mans “armour” gedra het met ‘n swaard aan hulle sy. Calvin was die heel dag so angstig en het gesukkel om die regte oomblik te kies. Uiteindelik het hy laat die aand op ‘n koppie, met ligte reën en ‘n uitsig oor die stad die ja word gevra. Ek het soos ‘n prinses op daardie oomblik gevoel wat haar “knight in shining armour” gekry het.
Ons gaan ‘n Middeleeuse tema troue hê die 17de Junie 2016 by Riverside Castle in Pretoria.
Leon & Nadia se verlowing fotosessie in die katoenvelde
VORIGE ARTIKELAlisia & Abie se selfdoen troue
VOLGENDE ARTIKELChristel & Stefan se plaastroue